
ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από αναγκαστική 
απαλλοτρίωση ακινήτου στην Υπάτη Ν. Φθιώτιδας, για λόγους 
αρχαιολογικούς . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμημάτων των πολεοδομικών ενο¬ 
τήτων 10 και 11 της Κοινότητας Αρτέμιδας (Ν. Αττικής) . . 2 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Φ 32/45263 (1) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση ακινήτου στην Υπάτη Ν. Φθιώτιδας, για λόγους αρχαιο¬ 
λογικούς. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» ΦΕΚ 137/Α/26.7.85. 

2. Το αριθ. 941/15.10.1977 (ΦΕΚ 320/Α/17.10.77) Π.Δ/τα 
«περί Οργανισμού του Υπουργείου Πολιτισμού. 

3. Την αριθ. ΥΠΠΟ/ΓΝΟΣ/54280/20.12.90 απόφαση των 


Υπουργών Πολιτισμού και Αναπληρωτού Πολιτισμού ΦΕΚ (824/Α/ 
28.12.90) «Μεταβίβαση αρμοδιοτήτων Υπουργού και Αναπληρωτού 
Υπουργού και δικαιώματος υπογραφής «Με εντολή Υπουργού» ή με 
εντολή Αναπληρωτού Υπουργού» στον Γενικό Γραμματέα, στους Γενι¬ 
κούς Διευθυντές και στους Προϊσταμένους των Δ/νσεων Τμημάτων και 
Γραφείων της Κεντρικής Υπηρεσίας του ΥΠΠΟ. 

4. Τις διατάξεις των άρθρων 7 και 8 του Ν.Δ. 797/1971 «περί ανα- 
1 γκαστικών απαλλοτριώσεων» πληροφορούμε όσους: 

α) Έχουν δικαίωμα κυριότητας ή άλλα εμπράγματα δικαιώματα στο 
ακίνητο που απαλλοτριώθηκε δυνάμει της αριθ. 1000453/64/0010/ 
18.1.89 κ.υα (ΦΕΚ 49/Δ/2.2.89) για αρχαιολογικούς σκοπούς στην 
Υπάτη Ν.. Φθιώτιδας. 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε ότι η αποζη¬ 
μίωση που καθόρισε το Μονομελές Πρωτοδικείο Λαμίας με την από¬ 
φαση του αριθ. 9/11.1.90 για το ακίνητο και για τα υπερκείμενα αυτού 
όπως αυτά φαίνονται στο κτηματολογικό διάγραμμα που συνοδεύει την 
απόφαση απαλλοτρίωσης και στο σχετικό κτηματολογικό πίνακα έχει 
κατατεθεί στο Ταμείο Παρακαταθηκών και Δανείων (Κεντρική Υπηρε¬ 
σία) και έχει εκδοθεί γραμμάτιο συστάσεως παρακαταθήκης αριθ. 
1247/30.9.91 για (1.331.770) ένα εκατομμύριο τριακόσιες τριά-ντα 
μια χιλιάδες επτακόσιες εβδομήντα δραχμές. 

γ) Η αποζημίωση αυτή είναι αποδοτέα στους δικαιούχους που θα 
αναγνωριαθούν σύμφωνα με το Νόμο. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Οκτωβρίου 1991 

Με εντολή Υπουργού 
Η Προϊσταμένη 
ΙΦ. ΠΑΝΑΓΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Έγκριση πολεοδομικής μελέτης τμημάτων των πολεοδομικών ενοτή¬ 
των 10 και 11 της Κοινότητας Αρτέμιδας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 (παρ. 1) και 42 (παρ. 4) του Ν. 
1337/1983 «Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις» (Α' 33). 

2. Τις διατάξεις των άρθρων 1, 2 (παρ. Ια, 2) και 4 και 5 του από 
16.8.1985 Π.Δ/τος «Πολεοδόμηση περιοχών δεύτερης κατοικίας 
μέσα στις ΖΟΕ και σχετικές ρυθμίσεις» (Δ' 416). 

3. Τις διατάξεις του από 20.8.1985 Π.Δ/τος «Καθορισμός εντός 
της ΖΟΕ Αττικής περιοχών για δεύτερη κατοικία» (Δ' 456), όπως τρο¬ 
ποποιήθηκε με το από 27.6.1988 Π.Δ/γμα «Τροποποίηση ορίων πε¬ 
ριοχών για δεύτερη κατοικία εντός της Ζώνης Οικιστικού Ελέγχου 
(ΖΟΕ) Ν. Αττικής» (Δ' 556). 

4. Τις διατάξεις του άρθρου 3 του Ν.Δ/τος της 17.7.1923 «Περί 
σχεδίων πόλεων κ.λ.π.) Α' 228), όπως μεταγενέστερα τροποποιήθηκαν 
και συμπληρώθηκαν. 

5. Τις διατάξεις των άρθρων 6, 7, 8, 9 του Ν. 1577/1985 «Γενικός 
Οικοδομικός Κανονισμός» (Α' 210), όπως τροποποιήθηκαν με το άρθρο 
13 (παρ. 1, 2, 3) του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ)» (Α' 141) και το άρθρο 1 (παρ. 3, 
4) του Ν. 1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α’ 91). 

6. Τις διατάξεις της παρ. 1 εδ. ιδ του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137). 

7. Την 52885/3365/1989 απόφαση του Υπουργού Περιβάλλο¬ 
ντος Χωροταξίας και Δημοσίων Έργων «Σύνταξη και έγκριση πολεοδο¬ 
μικής μελέτης περιοχής δεύτερης κατοικίας «Λούτσα» (Π.Ε. 10 και 11) 
της Κοινότητας Αρτέμιδας (Ν. Αττικής)». 

8. Τις 58/1989 και 177/1989 γνωμοδοτήσεις του Κοινοτικού 
Συμβουλίου Αρτέμιδας. 

9. Την 2/συν,48/1988 και 2/συν.6/1991 γνωμοδοτήσεις του 
Συμβουλίου Χωροταξίας, Οικισμού και Περιβάλλοντος Νομαρχίας 
Ανατολικής Αττικής. 

10. Την 347/1991 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

Έγκρίνεται το πολεοδομικό σχέδιο τμημάτων των πολεοδομικών 
ενοτήτων «10» και «11» της διαμορφωμένης περιοχής «Λούτσα» της 
Κοινότητας Αρτέμιδας (Ν. Αττικής) της οποίας η χρήση για δεύτερη 
κατοικία έχει προσδιοριστεί με το από 20.8.1985 Π.Δ/γμα (Δ' 456) με 
τον καθορισμό οικοδομήσιμων χώρων, οδών, πεζοδρόμων, κοινόχρη¬ 
στων χώρων, χώρων στάθμευσης αυτοκινήτων, χώρων παιδικής χα- 
ράς, χώρου εκκλησίας, όπως φαίνονται στα σχετικά εννέα (9) χρωματι¬ 
σμένα πρωτότυπα διαγράμματα σε κλίμακα 1: 1000 που θεωρήθηκαν 
από τον Προϊστάμενο της Διεύθυνσης Τοπογραφικών Εφαρμογών με 
την 56045/1991 πράξη του και που αντίτυπα σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας εγκρίνεται το πολεοδομικό σχέδιο 
με το άρθρο 1 του παρόντος Π.Δ/τος. 

Άρθρο 3 

1. Στους οικοδομήσιμους χώρους της παραπάνω περιοχής που χα¬ 
ρακτηρίζονται στα σχετικά διαγράμματα με στοιχείο Α επιτρέπονται οι 
χρήσεις γενικής κατοικίας, όπως προσδιορίζονται με το άρθρ9ο 3 του 
από 23.2.1987 Π.Δ/τος (Δ' 166) και ειδικότερα: 

- Κατοικία 


- Εμπορικά καταστήματα (με εξαίρεση τις υπεραγορές και τα πολυ¬ 
καταστήματα) 

- Γραφεία, τράπεζες, ασφάλειες, κοινωφελείς οργανισμοί 

- Κτίρια εκπαίδευσης 

- Εστιατόρια 

- Αναψυκτήρια 

- Θρησκευτικοί χώροι 

- Κτίρια κοινωνικής πρόνοιας 

- Αθλητικές εγκαταστάσεις 

- Πολιτιστικά κτίρια 

- Πρατήρια βενζίνης 

- Επαγγελματικά εργαστήρια χαμηλής όχλησης (αρτοποιεία, ζαχα¬ 
ροπλαστεία, πλυντήρια ρούχων, καθαριστήρια, βαφεία, σιδερωτήρια 
ρούχων, σύμφωνα με τον πίνακα του αριθ. 2 του Π.Δ 84/1984). 

2. Στους λοιπούς οικοδομήσιμους χώρους επιτρέπονται οι χρήσεις 
αμιγούς κατοικίας, όπως προσδιορίζονται από το άρθρο 2 του από 
23.2.1987 Π.Δ/τος (Δ’ 166) με εξαίρεση τους ξενώνες μικρού δυναμι¬ 
κού. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τριών (3), τεσσάρων (4), πέντε (5), έξι (6) και 
εννέα (9) μέτρων, όπως φαίνεται στα ίδια ως άνω διαγράμματα. 

Άρθρο 5 

Τα ελάχιστα όρια εμβαδού και προσώπου, καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

Α. Για τους οικοδομήσιμους χώρους στους οποίους επιτρέπεται η 
χρήση αμιγούς κατοικίας. 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: πεντακόσια (500) τ.μ. 

Β. Για τους οικοδομήσιμους χώρους στους οποίους επιτρέπεται η 
χρήση γενικής κατοικίας. 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: διακόσια πενήντα (250) τ.μ. 

Γ. Κατά παρέκκλιση των παραγράφων 1 των ενοτήτων Α και Β θεω¬ 
ρούνται άρτια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιστο πρόσωπο: δέκα (10) μέτρα 

Ελάχιστο εμβαδόν: εκατόν πενήντα (150) τ.μ. και 

β) τα οικόπεδα που προκύπτουν από την οριστική πράξη εφαρμογής 
πολεοδομικής μελέτης και έχουν: 

Ελάχιστο πρόσωπο: δέκα (10) μέτρα 

Ελάχιστο εμβαδόν: διακόσια πενήντα (250) τ.μ. 

Δ. Επιπλέον των προϋποθέσεων των παρ. 1 των ενοτήτων Α και Β 
και της ενότητας Γ, τα οικόπεδα θεωρούνται άρτια και οικοδομήσιμα 
εφόσον: 

α) Στο οικοδομήσιμο τμήμα του οικοπέδου εγγράφεται κάτοψη κτι¬ 
ρίου με ελάχιστη επιφάνεια πενήντα (50) τ.μ. και ελάχιστη πλευρά πέ¬ 
ντε (5) μέτρα και 

β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 Π.Δ/τος (Δ' 284). 

Ε. Για όλους τους οικοδομήσιμους χώρους της περιοχής ισχύουν τα 
εξής: 

1. Μέγιστο ποσοστό κάλυψης των οικοπέδων, σαράντα τοις εκατό 
(40%) της επιφάνειας τους. 

2. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι 250 τ.μ.: σαράντα εκατοστά 
(0,40%). 

β) Για το τμήμα του οικοπέδου από 250 - 500 τ.μ.: τριάντα εκατο¬ 
στά (0,30). 

γ) Για το τμήμα του οικοπέδου από 500 - 1.000 τ.μ. είκοσι εκατο¬ 
στά (0,20). 

δ) Για το τμήμα του οικοπέδου άνω των 1.000 τ.μ.: δέκα εκατοστά 

( 0 , 10 ). 

3. Μέγιστος αριθμός ορόφων δύο (2) με μέγιστο επιτρεπόμενο ύψος 
των κτιρίων που βρίσκονται στους οικοδομήσιμους χώρους με χρήση 
αμιγούς κατοικίας επτά και μισό (7,5) μ. και των κτιρίων που βρίσκο¬ 
νται στους οικοδομήσιμους χώρους με χρήση γενικής κατοικίας εννέα 
(9) μέτρα. 

4. Πάνω από το μέγιστο επιτρεπόμενο ύψος επιτρέπεται η κατασκευή 
στέγης ύψους μέχρι ένα και μισό (1,50) μ. 

5. Απαγορεύεται η κατασκευή κτιρίων επί υποστηλωμάτων (ρίΐοΐίβ). 

6. Επιβάλλεται η εξασφάλιση χώρου στάθμευσης αυτοκινήτων μιας 

θέσης τουλάχιστον ανά διαμέρισμα εμβαδού πάνω από 50 τ.μ. εκτός 
προκηπίου. _ 

7. Επιβάλλεται ο έλεγχος από την αρμόδια Αρχαιολογική Ιπηρεσια 
κατά την εκσκαφή θεμελίων. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ταβέρνες 

αμιγής κατοικία 

χώρος στάθμευσης 
αμιγής πεζοδρόμος 

